EL FSC, PRESENT A LA REUNIÓ ENTRE LA LCFS I ELS CLUBS QUE DISPUTEN CATEGORIA ESTATAL | Fútbol Sala Castelldefels
EL FSC, PRESENT A LA REUNIÓ ENTRE LA LCFS I ELS CLUBS QUE DISPUTEN CATEGORIA ESTATAL
por Premsa | 17 Ene, 2018 | Entidad | 0 Comentarios
El passat dilluns 16 de gener, el FSC Castelldefels va ser present a la reunió general informativa organitzada per la LCFS (Lliga Catalana Futbol Sala). Els clubs van ser convocats per a poder explicar-los-hi in situ els temes tractats en la darrera reunió del Comitè Nacional de Futbol Sala, com per exemple el repartiment econòmic del Decret, la nova estructura del CNFS i la exposició de millores generals, que posteriorment seran traslladades al mateix Comitè.
En clau FSC,però, segurament la notícia més transcendent va ser l’acord per a la creació de la Comissió Femenina de Futbol Sala dins de la LCFS, de la que en formarà part la nostra entitat mitjançant el President, Juanjo Capdevila. La idea original d’aquest nou ens és abordar de manera molt més específica i detallada totes aquelles qüestions relacionades amb el futbol sala femení català, amb l’objectiu de promocionar-lo i potenciar-lo, d’ampliar la captació de jugadores per a l’esport, o de generar sessions d’entrenament per a facilitar-ne la difusió. En aquestes primeres passes, la Comissió també està tractant, entre d’altres, noves modificacions del Reglament General de la FCF relacionades amb el futbol sala, la creació de la Selecció Aleví Femenina de Futbol Sala, que en aquest 2018 ja serà una realitat, i les diferents accions que s’acometran dins de la campanya #Orgullosa.
En definitiva, feina als despatxos, important per a créixer, cada cop més, sobre les pistes.